Liput myynnissä Netticket.fi lippukaupassa. Tietoja illallispaketeista voi kysellä Hotelli-Ravintola Almasta.
Tervetuloa viettämään lämminhenkistä iltaa ravintola Almaan. Illallisen yhteydessä nautitaan nostalgisesta matkasta 1940-luvulle, kun Alman lavalle astuvat ikoniset Tauno Palo ja Ansa Ikonen kolmihenkisen orkesterin kanssa. Humoristinen musiikkiesitys kertoo elokuvakankaan tähtiparin Tauno Palon ja Ansa Ikosen suhteesta. Naistensankarin mainetta niittävä Tauno suhtautuu elämään rennolla otteella, kun taas Ansa tahtoo pitää kaiken kurissa ja nuhteessa. Parin napakka sanailu lennättää kipinöitä elokuvien kuvauksissa, mutta kun kamera sammuu, sammuuko parin vetovoimakin? Musiikkiesityksessä on mukana tähtiparin hittikappaleita sekä legendaarisia kohtauksia eri elokuvista. Tauno Palon roolissa esiintyy näyttelijä Ville Orttenvuori ja Ansa Ikosen roolissa taiteilija Juulia Soidinaho. Musiikkiesitys illallisineen toteutetaan tunnelmallisessa ravintola Almassa. —— ILLALLISMENU Alman vihersalaattia ja yrttiöljyä Paahdettua ruusukaalia sinappimarinadissa Punajuuriohrattoa Mummonkurkkua Leipäjuustosalaattia Suutarinlohta ja fenkolimajoneesia Talon leipää ja voita Rosé paahtopaistia ja punasipulihilloketta Savulohta ja tilliöljyä Porsaan kyljyksiä portviinikastikkeessa Lohta piparjuurikastikkeessa Voissa haudutettua perunaa Talvijuureksia Kahvi/tee ja ”Pappilan hätävara”-leivos ——- VARAA TAUNO JA ANSA, KAMERA KÄY -ILLALLISPAKETTISI: https://www.netticket.fi/tauno-ansa ——- TAUNO JA ANSA, KAMERA KÄY -ILLALLISET Su 4.11.18 klo 18.00 Kenraaliesitys (Huom! Tämä esitys ei sisällä illallista, ravintola Alman baari palvelee asiakkaita) To 8.11.18 klo 18.00 Ensi-ilta Pe 9.11.18 klo 18.00 To 22.11.18 klo18.00 Pe 7.12.18 klo 18.00 Pe 11.1.19 klo 18.00 La 12.1.19 klo 18.00 Illallinen aloitetaan klo 18.00 Ravintola Almassa. Tauno ja Ansa, Kamera käy –musiikkiesitys alkaa klo 19.30. Esityksen kesto on noin 45 minuuttia. ——- KÄSIKIRJOITUS JA OHJAUS Juulia Soidinaho ja Ville Orttenvuori ROOLEISSA Juulia Soidinaho ja Ville Orttenvuori ORKESTERISSA Sami Silén, Tomi Lähdesmäki ja Jonna Pirttijoki ÄÄNISUUNNITTELU Soundaces Studio TUOTANTO KultSi – Kulttuurikollektiivi Silta ry. VISUAALINEN ILME Maiju Mäkelä PUVUSTUS JA TARPEISTO Annukka Mäntynen Esitys toteutetaan yhteistyössä KultSi – Kulttuurikollektiivi Silta ry:n ja Hotelliravintola Alman kanssa. Esitystä tukee Seinäjoen kaupungin kulttuuripalvelut.
Tauno ja Ansa, Kamera käy -illallinen Almassa
Juurella pikkusisko järjestää parhaat pirskeet, kun kuppien ja kattiloiden äärellä korvia hellii live-musiikki. Äärellä LIVE pehmentää arkea tai tuo säpinää viikkoon. Luvassa on hemmottelua kaikille aisteille. After Work –virsien toinen editio tulee torstaina 8.11. klo 19.00. Tule laulamaan ja kuuntelemaan klassikkovirsiä raikkain sovituksin. After Work –hengessä voi laulaa vaikka viini- tai vichylasin kera. Musiikista vastaa duo Eve&Ossi, jonka käsialaa ovat myös illan aikana kuultavien laulujen sovitukset. Tiedossa myös materiaalia kaksikon uudelta levyltä. Tapahtuman järjestää Seinäjoen Seurakunta yhteistyössä Äärellä-ravintolan kanssa. Tapahtumaan on vapaa pääsy. Nähdään Äärellä!
Virsiä uusin sovituksin viini- tai vichylasin äärellä
Voit rekisteröityä tapahtumavieraaksi jo ennakkoon
Tervetuloa Seinäjoen sijoitustapahtumaan! Seinäjoen sijoitustapahtuma esittelee ajankohtaiset sijoittamisen mahdollisuudet ja yhdistää sijoittamisesta kiinnostuneet, alan ammattilaiset, opiskelijat sekä pörssiyritykset. Yrittäjähenkinen ja innovatiivinen Seinäjoen ammattikorkeakoulu järjestää 8. marraskuuta Seinäjoen sijoitustapahtuman viihtyisissä tiloissaan Framilla. Tapahtuma tarjoaa osallistujille kattavan katsauksen ajankohtaisiin talousnäkymiin ja sijoittamisen mahdollisuuksiin. Iltapäivän ja illan aikana tapahtumavieraiden on mahdollista tutustua toimintaansa esittelevien pankkien ja pörssiyritysten messuosastoihin sekä kuunnella mielenkiintoisia puheenvuoroja sijoittamisesta ja säästämisestä. Puhujina ovat mm. Timo Rothovius Puheenjohtaja, Osakesäästäjien Keskusliitto Laskentatoimen ja rahoituksen professori, Vaasan yliopisto Sari Lounasmeri Toimitusjohtaja, Suomen Pörssisäätiö Kauppatieteiden maisteri Mikko Ylihärsilä Toimitusjohtaja, Ultra Kiinteistöt Tapahtuma on maksuton ja avoin kaikille sijoittamisesta kiinnostuneille. Lisää tapahtumasta ja sen ohjelmasta saat osoitteeesta www.seamk.fi/sijoitustapahtuma . Tapahtuman järjestää: SeAMK Täydennyskoulutus
Kaikille avoin ja ilmainen Seinäjoen sijoitustapahtuma tarjoaa kattavan katsauksen ajankohtaisiin talousnäkymiin ja sijoittamisen mahdollisuuksiin.
Puh. 044 777 8839 /Satu tai satu.jarvenpaa@vesiensuojelu.fi
Kolmen VYYHTI-hankkeen päätösseminaari 8.11.2018 Lappajärvellä
Tervetuloa kuulemaan asiaa vesien- ja ympäristönhoidosta sekä hankkeen toiminnasta Lappajärvelle hotelli Kivitippuun. Mukana hanketoimijoiden lisäksi esimerkiksi ELY-keskus, asiantuntijoita ja maakuntien paikallisia toimijoita. Lisätietoja ja ilmoittautumiset 1.11.mennessä puh. 044 777 8839/Satu tai satu.jarvenpaa@vesiensuojelu.fi Kolmen VYYHTI eli vesistöt ja ympäristö yhdessä hyvään tilaan –hanke on toiminut Etelä- ja Keski-Pohjanmaan sekä Pohjanmaan maakunnissa. Hankkeessa on tarkasteltu vesistöjen, rantojen ja valuma-alueiden kokonaisuuksia ja suunniteltiin vesien tilaa parantavia toimenpiteitä. Hankkeen tavoitteena on ollut edistää vesien- ja ympäristönhoitoa erilaisin kunnostustoimenpitein. Kolmen VYYHTI –hanke on pyrkinyt auttamaan osakaskuntia, yhdistyksiä, kansalaisjärjestöjä ja muita toimijoita kunnostustoiminnassa esiin tulleissa kysymyksissä ja haasteissa sekä kannustamaan vesien- ja ympäristön hoitoon. Hankkeen toimintaan on kuulunut muun muassa työpajatoimintaa ja esimerkkikohteiden suunnittelua ja toteutuksen avustamista. Pohjanmaan vesi ja ympäristö ry hallinnoi hanketta, sopimuskumppaneina ovat ProAgria Etelä-Pohjanmaa ry, Keski-Pohjanmaa ry ja Österbottens svenska Lantbruksskällskap r.f. Kolmen VYYHTI -hanke rahoitetaan Pohjanmaan ELY-keskuskuksen myöntämällä Manner-Suomen maaseudun kehittämisohjeman tuella ja päättyy 31.12.2018.
Kolmen VYYHTI-hankkeen päätösseminaarissa kuullaan asiaa vesien- ja ympäristönhoidosta! Tervetuloa mukaan!
Lauantaina 10.11. Kaarakan taitokeskuksessa järjestetään myös ompelu kurssi Mereenin kankaista. Vielä on pari paikkaa vapaana, ole nopea ja varmista se itsellesi.
Mereenin (Käpysen) herkulliset kankaat saapuvat Kaarakan taitokeskukseen! Näistä kankaista ompelet upeita vaatteita niin aikuisille kuin lapsillekin! Lisäksi Pop Up:ssa on myynnissä Jujunan kaavoja. Tule ja hae kankaat sekä kaavat, jotka saavat ompelun viemään mennessään.
Vapaa pääsy. Lippu/käsiohjelma ovelta 5-20 euroa (itse saa päättä hinnan).
HUOM, TÄMÄ TPAHTUMA ON PERUTTU SAIRASTAPAUKSEN VUOKSI!!! Tornion Kaupunginteatteri on esittänyt Markuksen evankeliumia yli 18 vuotta hyvin menestyksekkäästi. Esitys on kerännyt runsaasti kiitosta kaikkialla, myös ulkomailla. Jo vuonna 2000 teatteri asetti tavoitteeksi, että esitys vierailisi Suomen kaikissa kirkoissa. Tavoitteen saavuttamiseen on vielä matkaa, vaikka esityksiä on takana jo yli 600. Nyt on Soinin kirkon vuoro.
Fonistit esillä. Opettaja Detlev Stürzenberger.
Etelä-Pohjanmaan musiikkiopiston oppilaat esiintyvät
Vauvateatteriesitys perheen pienimmille vie matkalle metsään, jossa tuuli humisee oksissa, sammalmätäs tuntuu pehmeältä jalkojen alla ja metsän eläimet kurkkivat puiden takaa. Esitys on suunnattu erityisesti alle 1-vuotiaille lapsille. Esityksen tempo on rauhallinen eikä esitys sisällä kovia ääniä. Vauvat seuraavat esitystä oman aikuisen sylistä tai oman peiton päällä lattialla. Esityksen aikana saa ryömiä, nukkua, itkeä tai nauraa. Esityksen kesto on noin 30 minuuttia. Esityksiin on vapaa pääsy. Draamapurkin uusi vauvateatteriesitys kiertää Etelä-Pohjanmaalla kirjastoissa Etelä-Pohjanmaan Kulttuurirahaston tukemana. Teatterikiertue saapuu Ähtärin kaupunginkirjastoon tiistaina 6.11., ja esitys alkaa kello 10 kirjaston lastenosastolla. Tervetuloa!
Draamapurkin vauvateatteriesitys Ähtärin kaupunginkirjastossa
Luentotilaisuus käsittelee laajasti sanoin ja kuvin Pohjois-Skandinavian luontoa, matkustustapoja, tupakäytäntöjä, luonnonsuojelualueita sekä antaa vinkkejä kokeneille ja aloitteleville vaeltajille. Vaellusaiheisen tiedon lisäksi luennon aikana kerrotaan omakohtaisia kokemuksia vaellusreiteiltä, kuten eräästä amerikkalaisesta miehestä, jolla oli rinkka täynnä omenoita. Luennoitsija Harri Ahonen on tamperelainen tietokirjailija ja luontokuvaaja. Keskiviikkona 6.11.2018 klo 17.30-19.00, Kulttuurikeskus Vanha Paukku, Alajoki-Sali.
Lapuan kaupunginkirjasto ja kansalaisopisto
Luentotilaisuus käsittelee laajasti sanoin ja kuvin Pohjois-Skandinavian luontoa, matkustustapoja, tupakäytäntöjä, luonnonsuojelualueita sekä antaa vinkkejä.
Ei ennakkoilmoittautumista. Tiedustelut 040-7428812/Tuula tai 0400-566852/Kaitsu
Bugg ja Valssi peruskurssit kolmena maanantaina (22.10., 29.10. ja 5.11.) klo 18.15 - 21.00 Härmän Kylpylässä. Ohjaajina Tuula Nummela ja Kai Tamminen. Tervetuloa oppimaan kanssamme mukavassa seurassa. www.tanssiaskeleet.fi
Kurssin hinta 120 euroa ja kesto 20 tuntia.
Ilmoittautuminen ja lisätiedot: defendoseinajoki@gmail.com
Scandinavian Defendo on helposti omaksuttava, nykyaikainen ja suoraviivainen itsepuolustus-, lähitaistelu- ja voimankäyttömenetelmä, joka sopii kaikille. Aika: alkaen maanantaina 3.9.2018 klo 17.00–18.00 Paikka: MMA Seinäjoen sali, Kauppaneliö 6 (huom. olemme muuttaneet!) Kurssin hinta 120 euroa ja kesto 20 tuntia. Harjoitukset: Maanantaisin klo 17.00–18.00 Torstaisin klo 17.00–18.00 Ikäraja kurssille on 16 vuotta. Varusteeksi riittävät normaalit sisäliikuntavarusteet. Aiempaa kamppailutaustaa tai hyvää kuntoa ei vaadita. Defendo keskittyy vastaamaan yleisimpiin uhka- ja väkivaltatilanteisiin, joita tämän päivän yhteiskunnassa esiintyy. Harjoittelu on monipuolista ja kehittää niin henkisiä kuin fyysisiä ominaisuuksia. Defendo on erinomainen valinta ihmiselle, jonka tavoite on oppia tehokasta itsepuolustusta nopeasti. Lisätietoa lajista www.defendo.fi sekä seurasta http://mmaseinajoki.dy.fi Ilmoittautuminen ja lisätiedot: defendoseinajoki@gmail.com Ohjaajina kurssilla toimivat koulutetut Defendo-ohjaajat Kimmo Pollari ja Marko Lähteenmäki. Tervetuloa!
Tervetuloa taas nyyttäreille kulttuurikeskus Vanhan Paukun Lyijylankaosaston alakertaan maanantaina 5.11. klo:18.00-21.00 (Kauppakatu 23, Lapua)! Mukana Vanhan Paukun tämänhetkiset residenssitaiteilijat Alina Tang ja Bodie Hartley, Australiasta. Luvassa värejä ja valoa, sekä iloista puheen porinaa. Tuokaa herkkuja mukananne ja tulkaa viihtymään - nauttimaan hyvistä fiiliksistä, loistavasta seurasta, mielenkiintoisesta alustuksesta ja keskustelusta! Lyijärin nyyttärit ovat kaikille avoin maksuton tilaisuus, kaikki mukaan!
Kyrö Distilleryn vierailukeskus ja cocktailbaari
Perinteesen karmivat Halloween-kemut Kyrön tislaamolla 3.11.2018. Paras asu palakitahan, eli ny saa luvan kans panostaa siihen että näyttää maharollisimman kauhialta. Viime vuosien asukokonaasuuret on ollu mahtavia ja innolla orotamma mitä keksittä tänä vuonna! Kauhujen iltaa taharittaa Peltokurki duo. Tuoreen oululaisen duon voimaannuttavassa musiikissa kiteytyy yhteenhioutunut, ilmaisuvoimainen stemmalaulu, koskettavat sanoitukset ja vahvat melodiat. Naisten yhdessä kirjoittamat suomenkieliset kappaleet kertovat muun muassa ihmisyyden eri puolista valoineen ja varjoineen. Aikataulu: Ovet 16-00 Tislaamokierrokset 16.30 & 18.30 Tastingit 17.30 & 19.30 Peltokurki n. 21.30 Vapaa pääsy. Kauhiasti tervetuloa!
Perinteesen karmivat Halloween-kemut Kyrön tislaamolla 3.11.2018.
Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi
Tohvelisankarin Rouva Jurvan Teatterissa
Tänä syksynä tuomme näyttämölle uutta vanhaa Maria Jotunin näytelmän: TOHVELISANKARIN ROUVA. Ohjaajalta lainattua: ”Maria Jotunin näytelmässä TOHVELISANKARIN ROUVA riitelevät raha ja rakkaus. Jotunin klassikko riemastuttaa ja herättää ajatuksia edelleen. Nuo ikiaikaiset teemat koskettavat meitä jokaista, vaikka yhteiskunta ympärillämme on muuttunut. Ihmisen perusvietit eivät muutu! Jotuni kirjoittaa komediaa, mutta Jurvan näyttämöllä ilmaisu menee lähelle farssia! Vakavakin tilanne pyörähtää päälaelleen! Ihminen on raadollisuudessaan ja intohimossaan aika koominen otus! Sodassa ja rakkaudessa kaikki keinot ovat, tunnetusti, luvallisia! Tervetuloa yllättävien käänteiden ja vaihtuvien tilanteiden pyörteisiin!” -Eija-Irmeli Lahti- Ensi-iltamme on 6.10.2018 klo.18.00 Jurvan Teatteritalolla. Liput 20€ / Ryhmätarjous (sisältää väliaika tarjoilun) Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi Esitysaikataulun löydätte: www.jurvanteatteri.fi tai Facebookista: Jurvan Teatteri
Maria Jotunin huvinäytelmä Tohvelisankarin Rouva Jurvan teatterin syksyssä!
Peruslippu 20 € Eläkeläiset 18 € Työttömät, opiskelijat, varusmiehet 15 € Teatteri Lapuan jäsenet 10 € + käsittelykulut Kaikki hinnat sisältävät väliaikatarjoilun (kahvi/tee/mehu + kahvileipä)
Teatteri Lapuan näyttämö saa tänä syksynä erittäin kunnianarvoisan (lähes kuninkaallisen) vieraan, kun näyttämölle purjehtii rouva Hyacinth Bucket (Huom! Nimi lausutaan 'bukei', ranskalaisittain). Näytelmä Pokka pitää perustuu samannimiseen brittiläiseen, Suomessakin huippusuosittuun televisiosarjaan, joka viihdyttää ja naurattaa jokaisella uusintakerralla. Päähenkilö Hyacinth herättää katsojissa koko tunneskaalan riemastuksesta tuskastumisen ja raivon kautta myötähäpeään saakka. Saavu siis tänä syksynä Lapualle seuraamaan, kuinka Hyacinth pyöräyttää erään näytelmän harjoitukset aivan päälaelleen. Tuttuun ja taattuun tyyliinsä... Hyacinthin roolissa nähdään upea Tuula Laiti. Näytelmän on ohjannut Katja Kujala.
Rouva Hyacinth Bucket hurmaa Lapualla lokakuun lopusta joulukuun alkuun!
Suurin osa tapahtumista on maksuttomia. Keski-Pohjanmaan kamariorkesterin konsertin ohjelma 20 € ja Kauhavan Big Bandin konsertin lippu 20 €.
Useita tapahtumapaikkoja ympäri Kauhavaa
Keskellä pimeintä vuodenaikaa Kauhavan kaikkia kaupunginosia piristää Kauhava-viikon monipuolinen kulttuuriohjelma. Ohjelmasta löytyy kivaa tekemistä ja kokemista kaikenikäisille: mm. Musiikkisatu-esitykset kaikilla Kauhavan alakouluilla, Keski-Pohjanmaan kamariorkesterin vierailukonsertti Kauhavan kirkossa sekä Halloween-tapahtumia. SyysSoi-konserttisarja Kauhavan seurakuntakoti (Kirkkotie 3) pe 26.10. klo 9.30 Lasten musiikki- ja satuhetki Lähtekäämme metsään. Aluksi mehu- ja kahvitarjoilu, klo 10 Kultakutri ja kolme karhua -esitys. su 28.10. klo 15 SyysSoi-musiikkihetki. Eeva Similä-Suokas, piano, Ulla Lampela, sello ja Maria Besis, huilu. Konsertissa kuullaan mm. Chopinin, Rachmaninovin ja Tšaikovskin musiikkia. Kahvitarjoilu klo 14 alkaen. Vapaa pääsy, vapaaehtoinen kahviraha. Järj. Kauhavan seurakunta, Kauhavan musiikinystävät ja Kauhavan kulttuuripalvelut Keskustellaan kulttuurista pe 26.10. klo 18-20 Kauhavan pääkirjasto Järj. Kauhavan kulttuuriyhdistys Kulttuurikattila la 27.10. klo 13–17, Ruotsalan monitoimihalli (Ruotsalantie 103) Kaikille avoimessa koko perheen ravintolapäivässä laitetaan yhdessä ruokaa ja tuodaan monen kulttuurin maistiaisia. Musiikkia, leikkejä, tekemistä koko perheelle! Aisaparin kyläviikot 20.10.–2.11., ohjelmassa kulttuurikattilan lisäksi mm. jukoilta Kortesjärvellä 25.10. klo 18 Pirttisen nuorisoseuralla ja sirkkaseminaari 1.11. klo 18 Kivihuhdan kylätalolla (aiheena hyönteisten kasvatus). Lisätietoa kotisivulta www.aisapari.net Juhla Ylihärmän jääkärimuistomerkillä Su 28.10. klo 10 Ylihärmän kirkko (Päämajantie 27) Juhlapuhe Vapaussodan ja itsenäisyyden Etelä-Pohjanmaan perinneyhdistyksen puheenjohtaja Martti Tikkala. Juhlan jälkeen kunnostetun muistomerkin paljastustilaisuus kirkkopihassa ja kahvitus Ylihärmän Päämajassa. Järj. Ylihärmän reserviläiset ry Musiikkisatu Alahärmä, Kauhavan, Kortesjärven ja Ylihärmän alakoulut 29.–31.10. Musiikkisatu vie kaikki Kauhavan alueen alakoululaiset koulupäivän aikana seikkailulle peli- ja elokuvamusiikin maailmaan. Esiintyjinä Härmänmaan musiikkiopiston oppilaita ja opettajia sekä nuoria harrastajanäyttelijöitä. Järj. Härmänmaan musiikkiopisto ja Kauhavan kulttuuripalvelut HALLOWEEN ti 30.10. klo 18–19.30 Lasten Halloween-tapahtuma, Ylihärmän yläkoulu (Naarasluomantie 7). Monenlaista tekemistä lapsille, mm. kauhukäytävä, temppurata ja disco. Paras puku palkitaan! Järj. Ylihärmän yläkoulun matkailuryhmät, Härmänmaan 4H-yhdistys, MLL Ylihärmä ja Kauhavan nuorisopalvelut to 1.11. Halloween Kauhavan keskustassa. Halloween näkyy perinteisesti Kauhavan katukuvassa: liikkeissä on pidennetyt aukioloajat ja pimeässä illassa vilisee Halloween-asuisia lapsia. klo 12–21 Halloween-toripäivä, Kauhavan tori (Lauttamuksentie 1). Ilmaisen myyntipaikan voi varata etukäteen numerosta 0400 562 789. Järj. Kauhavan Yrittäjät ry klo 17–21 Halloween-lastenjuhla, Kauhavan nuorisoseura (Kauppatie 113). Monenlaista tekemistä lapsille, mm. suosittu mörkötunneli. Kahvio. Järj. LC Ilmatar klo 17–20 Halloween pääkirjastossa, puukko- ja tekstiilimuseossa ja Kaari galleriassa (Kauppatie 88) Lokakuun lurinat -konsertti ke 31.10. klo 19 Kauhavan työväentalo (Kauppatie 123). Härmänmaan musiikkipiston opiskelijat esiintyvät. Vapaa pääsy. Järj. Härmänmaan musiikkiopisto ja Kauhavan kulttuuripalvelut Nuorten ja ikäihmisten yhteinen Kauhava-kiertoajelu Alahärmän yläkoulun seiskaluokka ja ikäihmiset lähtevät keskiviikkona 31.10. yhteiselle paikallishistorian kiertoajelulle. Mukana bussissa on opas, joka esittelee koko Kauhavan merkittäviä historiallisia kohteita. Ikäihmiset ja nuoret pääsevät vaihtamaan omia näkemyksiään ja kokemuksiaan matkalla nähtävistä kohteista. Järj. Kauhavan nuorisopalvelut ja AIJJOOS -hanke yhteistyössä Alahärmän yläkoulun kanssa Keski-Pohjanmaan kamariorkesterin vierailukonsertti Musica Dolorosa to 1.11. klo 19 Kauhavan kirkko Tule hiljentymään Bachin ja Vasksin musiikin äärelle, kun Keski-Pohjanmaan Kamariorkesteri tekee perinteisen vierailunsa Kauhavalle. Keväällä RSO:n kapellimestarina menestyksekkäästi debytoinut Taavi Oramo ja maamme eturivin oboisti Anni Haapaniemi tuovat pyhäinpäivän tunnelmaan sopivaa musiikkia Kauhavan kirkkoon. Musica dolorosa -konsertissa kuullaan mm. Bachin ja Vasksin musiikkia. Ohjelma 20 €. Järj. Kauhavan kulttuuripalvelut ja Kauhavan seurakunta Suattaahan tuo olla niinnii – vaan pohojalaanen ei kiärtele pe 2.11. klo 18, Kauhavan lukion pieni auditorio (Kauppatie 109). Luennolla käydään läpi itä- ja länsimurteitten ominaispiirteitä sekä annetaan käytännön esimerkkejä savolaisesta ja eteläpohjalaisesta murteesta. Murre-eroja valottavat savolainen Minna Vanhamäki ja pohjalainen Leea Keto. Ilmoittautuminen 26.10. mennessä www.jlakeus.fi. Järj. Järvilakeuden kansalaisopisto Tervetuloa kirkkoon pyhäinpäiväviikonloppuna! Kaikissa kirkoissa luetaan pyhäinpäivänä vuoden aikana poisnukkuneiden nimet. Haudoilla käynnin jälkeen voi levähtää lämpimässä kirkossa – tervetuloa. Sunnuntaina kaikissa kirkoissa järjestetään teemamessuja. Alahärmä: pyhäinpäivän iltamessu la 3.11. klo 19 ja vastaremontoidun kirkon ovet auki klo 14–19. Su 4.11. klo 19 hiljaisuuden messu. Kauhava: pyhäinpäivän iltahartaus la 3.11. klo 18 ja kirkon ovet auki klo 14–18. Su 4.11. klo 10 perhekirkko, keittolounas ja perhetapahtuma. Kortesjärvi: pyhäinpäivän sanajumalanpalvelus la 3.11. klo 10 ja kirkon ovet auki klo 9-15. Su 4.11. klo 15 sykemessu, musiikkipitoinen jumalanpalvelus. Ylihärmä: Pyhäinpäivän iltakirkko la 3.11. klo 18 ja kirkon ovet auki klo 14–20. Su 4.11. klo 13 messu. Kauhava Big Band: Marilyn – kohtalona kauneus Su 4.11. klo 15, Kauhavan nuorisoseura (Kauppatie 113). Marilyn – kohtalona kauneus on tunnelmallinen draamakonsertti, jossa musiikin ja dialogien kautta esitetään välähdyksiä ja sirpaleita Marilyn Monroen elämästä. Perusajatuksena ovat Marilynin sanat, joihin moni voi nykyäänkin samaistua: "Kun olin pieni tyttö, kukaan ei koskaan sanonut minulle, että olen kaunis. Jokaiselle pienelle tytölle pitäisi sanoa, että hän on kaunis – vaikka hän ei olisikaan." Solisteina Mariam Sandhu, Susanna Erkinheimo ja Juha Hautaluoma. Konsertin juontaa Irma Nieminen. Lippuvaraukset ennakkoon lipputoimisto.fi tai ovelta 20 €. Järj. Kauhavan Big Band ry Minni Ilmosen taidenäyttely "Elmänkuvioita, Galleria Kaari (Kauhavan pääkirjasto, Kauppatie 88) Maalauksia, piirustuksia ja varjokuvia vuosien varrelta. Tervetuloa otusten ihmeelliseen maailmaan joka kertoo lämpimällä tavalla ihmisten elämän tapahtumista. Härmäin Kuvataideyhdistyksen taidenäyttely 2.11.–30.11. Härmän Kylpylässä (Vaasantie 22). Suomen jääkärimuseo (Jääkärintie 80) Pe 2.11. klo 11–16 vapaa pääsy. Koko perheen lastentapahtuma Su 28.10 klo 11.30–15 Härmänkylän nuorisoseura Onnela (Onnelanranta 2) Ohjelmassa mm. Väritädit ja Jykä, poniratsastusta, satuhetkiä, laulua ja paljon muuta hauskaa touhua. Lähde mukaan koko perheen voimin. Lisätiedot: http://www.xn--onnelankesteatteri-utb.fi/ Järj. Härmänkylän nuorisoseura Värkkäystila 29.10.–2.11. Kortesjärven kirjasto (Jääkärintie 51) Värkkäystilassa pääsee tutustumaan ja kokeilemaan modernia luovaan työhön innostavaa teknologiaa, mm. 3D-tulostin, pinssikone, piirtopöytä, kuvioleikkuri, tarrakirjoitin, laminointikone, kaiverruskone, pikakamera, ompelukone ja saumuri. Järj. Kauhavan kirjastopalvelut Koko ohjelma löytyy osoitteesta www.kauhava.fi/kauhavaviikko Kauhavan kulttuuripalvelut järjestää Kauhava-viikon vuosittain yhteistyössä useiden paikallisten toimijoiden kanssa.
Kauhavan kaupungin kulttuuripalvelut yhteistyössä lukuisten paikallisten toimijoiden ja yhdistysten kanssa
Kulttuuria pimeän alkutalven piristykseksi Kauhavan kaikissa kaupunginosissa!
3/2€, alle 18vuotiaat ilmaiseksi Vapaa pääsy keskiviikkoisin
3€ 2€ (students, seniors, the unemployed) Children under 18 free of charge Free entrance on Wednesdays for everyone
Silence - international group exhibition
Taide on kieli, jota puhutaan joka puolella maailmaa. Taiteen kieltä on mahdollista ymmärtää ilman sanakirjaa ja kieliopin opiskelemista. Voit katsoa ja kokea, välittää viestin, tunteen, impulssin. Taiteen kieli on universaali. Näyttelyn nimi ja teema Silence – Hiljaisuus on monitulkintainen. Toisaalta se juontaa suomalaiseen kulttuuriin, luontoon, mentaliteettiin ja elämäntapaan. Toisaalta inhimilliseen kaipuuseen rauhoittumisesta. Se voidaan nähdä myös sananvapauden näkökulmasta. Näyttely esittelee 32 nykytaiteilijaa ympäri maailman, muun muassa Suomesta, Alankomaista, Saksasta, Etelä-Koreasta ja Iranista. Seinäjoen taidehalli tarjosi puitteet Anneli Di Francisin järjestämälle Beyond Borders –näyttelylle vuonna 2015. Näyttelyn saaman kiittävän palautteen myötä yhteistyötä päätettiin jatkaa. Nyt käsillä oleva Silence voidaan nähdä jatkumoksi tälle yhteistyölle. Avoinna ke 11-19, to 11-17, pe 11-16, la-su 12-16
Art is a language, that is spoken all over the world. The language of art is possible to understand without a dictionary and grammar studies. One can see and experience, forward a message, emotion, an impulse. The language of art is universal. The title "Silence" can be read in different ways. It represents the Finnish culture, nature, mentality and way of life, but also the universal longing for calming down. It can also be understood in the context of freedom to speak. The international group exhibition Silence exhibits 32 contemporary artists all around the world, for example from Finland, The Netherlands, Germany, South Korea and Iran. The exhibition is curated by visual artist Anneli di Francis, who organized the Beyond Borders exhibition at Taidehalli in 2015. The feedback received by the exhibition was positive and the co-operation continues now with Silence. Open Wed 11-19, Thu 11-17, Fri 11-16, Sat-Sun 12-16
Art is a language that everybody understands